als_Latn dik_Latn sag_Latn
Shefja e Financës në Drejtorinë e Shëndetit Publik Ersekë ka denoncuar se e ka goditur dhe fyer shefja e Burimeve Njerëzore. Shefja e Financës është mbështetëse e LSI dhe mësohet se sherri mes tyre ka qenë pikërisht për votën e së dielës.
“Specialistët e Seksionit për Krimet në Komisariatin e Policisë Kolonjë, filluan procedimin penal në gjendje të lirë ndaj shtetases D.T, 30 vjeçe, banuese në Ersekë (me detyrë shefe e Burimeve Njerëzore pranë Drejtorisë së Shëndetit Publik Ersekë)” njofton policia.
Sipas policisë, procedimi ndaj saj filloi pas kallëzimit të bërë më datë 21.06.2017, nga shtetasja K.S, 55 vjeçe, banuese në Ersekë, me detyrë shefe Finance pranë kësaj Drejtorie, e cila ka deklaruar se shtetasja D.T, në ambjentet e Poliklinikës të qytetit të Ersekës, për motive të dobëta, e ka fyer dhe goditur në fytyrë këtë të fundit. Nga sa mësohet, autorja e ka kërcënuar 55 vjeçaren, mbështetese e LSI me largim nga puna nëse ajo nuk votonte PS dhe e ka dhunuar fizikisht. Materialet i kaluan Prokurorisë të Rrethit Gjyqësor Korçë për veprime të mëtejshme.
als_Latn als_Latn als_Latn